યોગેશભાઇ પી.એમ. એન્ટરપ્રાઇઝ નામની આંગડિયા ઓફિસ વધાવીને રાતે બાઇક પર ઘરે જવા રવાના થયા હતા. માણાવદરથી ૪ કિ.મી. પહેલાં સુલતાનાબાદ સ્મશાન પાસે અજાણ્યા શખસોએ પાછળથી માથામાં લાકડાનો ધોકો મારીને ૨૫ લાખની રોકડ ભરેલો થેલો લૂંટી લીધો હતો. હુમલામાં ઘવાયેલા યોગેશભાઇને બેભાન હાલતમાં હોસ્પિટલ ખસેડાયા હતા. તેના પુત્ર ભૌતિકની ફરિયાદ પરથી પોલીસે લૂંટનો ગુનો નોંધી સીસીટીવી ફૂટેજના આધારે લૂંટારાની ઓળખ મેળવવા પ્રયાસ શરૂ કર્યા હતા. સીસીટીવી ફૂટેજમાં આંગડિયા ઓફિસ આસપાસ બે બાઇકમાં આવેલા શખસોની હિલચાલ શંકાસ્પદ જણાઇ હતી તેમજ યોગેશભાઇ બાઇક લઇને રવાના થયા ત્યારે બન્ને શંકાસ્પદ બાઇકમાં પાંચ શખસ તેની પાછળ રવાના થયા હતા. એક બાઇકના વ્હીલની રીંગને ગુલાબી કલરની હોવાનું ધ્યાને આવતા પોલીસે બાઇકના આધારે તપાસ શરૂ કરી હતી.